**ELŐTERJESZTÉS**

Bonyhád Város Képviselő - testületének 2017. október hó 5. nap

rendes/rendkívüli testületi ülésére

|  |  |
| --- | --- |
| Tárgy: | Az intézményi gyermekétkeztetés élelmezés nyersanyag költségeinek meghatározása |
| Előterjesztő: | Réger Balázs hatósági osztályvezető |
| Előterjesztést készítette: | Réger Balázs hatósági osztályvezető |
| Előterjesztés száma: | 168. számú |
| Mellékletek száma: | - |
| Előzetesen tárgyalja: | Pénzügyi Ellenőrző és Gazdasági Bizottság Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 21/A.§ (3) bekezdése értelmében a települési önkormányzat biztosítja, az intézményi gyermekétkeztetés keretében a nem bentlakásos intézményben
a) a bölcsődében, mini bölcsődében bölcsődei ellátásban részesülő gyermekek részére az ellátási napokon a reggeli főétkezést, a déli meleg főétkezést, valamint tízórai és uzsonna formájában két kisétkezést,

b) a gyermekek és a tanulók számára az óvodai nevelési napokon, valamint az iskolai tanítási napokon az óvodában és a nem bentlakásos nevelési-oktatási intézményben a déli meleg főétkezést, valamint tízórai és uzsonna formájában két kisétkezést.

Bonyhád Város Önkormányzata az intézményi gyermekétkeztetés biztosítására – nyílt közbeszerzési eljárás eredményeként - a TS Gastro Kft-vel kötött szolgáltatási szerződést, amely 2015. szeptember 1. napjától hatályos. Bonyhád Város Önkormányzati Képviselő-testülete a szolgáltatási díjakat 5%-kal emelte meg 2018. január 1-jei hatállyal, a 158/2017 (VIII.31.) határozata alapján, ami a nyersanyag norma ezzel összhangban történő változtatását teszi szükségessé.

A gyermeküdültetés nyersanyagnormái nem változnak.

Kérem a Képviselő-testületet, hogy a határozati javaslatot – megvitatás után – elfogadni szíveskedjen.

**Határozati javaslat:**

Bonyhád Város Önkormányzat Képviselő-testülete a Gyvt. 21/A.§ (3) bekezdése alapján biztosított intézményi gyermekétkeztetés élelmezés nyersanyag költségeiről szóló 154/2014. (XII.18.) sz. határozatát, jelen határozat 1. melléklete szerint, 2018. január 1. hatályba lépéssel módosítja.

1. melléklet
2. Intézményi gyermekétkeztetés

|  |  |  |  |  |
| --- | --- | --- | --- | --- |
| **Intézmények** | **Tízórai,****reggeli** | **Ebéd** | **Uzsonna,****vacsora** | **Összesen** |
| Bölcsőde, óvoda | 65  | 274 | 59 | 398 |
| Általános iskola (teljes ellátás) | 72 | 316 | 68 | 456 |
| Általános iskola (csak ebéd) | - | 316 | - | 316 |
| Középiskola (teljes ellátás) | 120 | 378  | 178 | 676 |
| Felnőtt, alkalmazott ebéd | - | 378 | -  | 378 |

I.b.) Diétás étkeztetés

|  |  |
| --- | --- |
| **Intézmények** | **Ebéd** |
| Bölcsőde, óvoda | 398 |
| Általános iskola | 456 |
| Középiskola | 547 |
| Felnőtt, alkalmazott  | 547 |

1. Bölcsődei étkeztetés

|  |  |  |  |
| --- | --- | --- | --- |
| **Reggeli, tízórai** | **Ebéd** | **Uzsonna** | **Összesen** |
| 65 | 274 | 59 | 398 |

1. Gyermeküdültetés

|  |  |  |  |  |  |
| --- | --- | --- | --- | --- | --- |
|  | **Összesen** | **Reggeli** | **Ebéd** | **Uzsonna** | **Vacsora** |
| Nyersanyag norma | 927 | 186 | 378 | 78 | 285 |

Határidő: 2017.12.31.

Végrehajtásért felelős: Fauszt Józsefné Pénzügyi osztályvezető

 Márton Antal Városfejlesztési és jogi osztályvezető

Bonyhád, 2017. szeptember 21.

Réger Balázs
hatósági osztályvezető